钦定古今图书集成/理学汇编/学行典/第004卷 > 朱子全书 > 《答汪叔耕》
## 钦定古今图书集成/理学汇编/学行典/第004卷 > 朱子全书 > 《答汪叔耕》

“乡道之勤，卫道”之切，不若求其所谓道者而修之于
己之为本；用力于文词，不若穷经观史，以求义理而
措诸事业之为实也。盖人有是身，则其秉彝之则初
不在外。与其乡往于人，孰若反求诸己？与其以口舌
驰说，而欲其得行于世。

孰若得之于己而一听其用？

舍于天耶？至于文章，一小技耳。以言乎迩，则不足以
治己；以言乎远，则无以及人。是亦何所与于人心之
存亡，世道之隆替。而校其利害，勤恳反复，至于连篇
累牍而不厌耶？